Steve Bannon

Stephen Kevin Bannon (fæddur 27. nóvember 1953) er bandarískur fjölmiðlafulltrúi, stjórnmálaráðgjafi, fyrrverandi bankastjóri og fyrrverandi formaður Breitbart News. Hann starfaði sem aðalráðgjafi Donalds Trumps Bandaríkjaforseta fyrstu sjö mánuði fyrra kjörtímabils Trumps. Hann sat í stjórn Cambridge Analytica, gagnagreiningarfyrirtækisins sem tók þátt í gagnaskandalnum Facebook – Cambridge Analytica þar sem persónuupplýsingum milljóna Facebook-notenda var lekið og þær nýttar í pólitískum tilgangi.

Í ágúst 2020 var Bannon handtekinn og hann og þrír aðrir voru ákærðir fyrir samsæri um peningaþvætti og að falsa póstatkvæði í tengslum við átakið „Við byggjum múrinn“. Hann hefur neitað sök en fer fyrir rétt árið 2021. Hann var bannaður á Twitter í aðdraganda forsetakosninganna 2020 fyrir að hvetja til ofbeldis gegn yfirsóttvarnarlækni og yfirmanni FBI.US election: Bannon Twitter account banned amid clampdownBBC, skoðað 7. nóvember 2020 Donald Trump náðaði Bannon þann 20. janúar 2021, á síðasta degi sínum í forsetaembætti.

 Hægri hreyfingin 
Steven Bannon stofnaði öfgahægri vefsíðuna Breitbart News árið 2007. Árið 2016 varð Bannon framkvæmdastjóri kosningabaráttu Trumps og var skipaður aðalráðgjafi forsetans eftir að Trump var kjörinn forseti. Steve Bannon hætti sem aðalráðgjafi átta mánuðum síðar og byrjaði að vinna aftur fyrir Breitbart. Í janúar 2018 þurfti hann að hætta samstarfi við Breitbart vegna ummæla í bók hans, Fire and Fury, þar sem hann gagnrýndi ríkisstjórn Trumps.

Bannon segir ætlun sína ađ styðja hægri öfgastjórnmálahreyfingar um allan vesturheim. Hann hefur stutt og fjármagnað marga íhaldsama, popúlista þjóðernisflokka í Evrópu og annars staðar.

 Tilvísanir 

Flokkur:Fólk fætt árið 1953
Flokkur:Bandarískir bankamenn
Flokkur:Bandarískir fjölmiðlamenn
Flokkur:Bandarískir rithöfundar
Flokkur:Bandarískir sjóliðar
Flokkur:Ráðgjafar Bandaríkjaforseta
Flokkur:Repúblikanar